Ek dink nou maar net. As ek nie die minimum loon kan betaal nie moet ek die huishulp laat gaan. Nou wat as sy besluit sy wil nie loop nie maar is bereid om aan te bly vir die salaris wat sy huidiglik verdien? As ek gekonfronteer word oor ek nie die minimum loon betaal nie, kan ek probleme kry? Dis mos haar besluit. Indien sy gelukkig is met dit wat sy nou kry teenoor niks wat sy gaan kry as ek haar dienste moet staak, kan ek verantwoordelik gehou word?
As jy die wet oortree dan word jy vervolg. Green kontrak kan strydig met die bepalings van ‘n wet aangegaan word nie. Sulke kontrakte is outomaties nietig. As jy nie die minimumloon kan betaal nie, moet jy jou werkers se diens beïndig en ‘n diensbeïndigingsbetaling doen volgens hul kontrak of die wet. As jy bekommerd is oor jou voormalige werkers se welsyn kan jy ‘n skenking aan hulle maak, maar hulle mag nie in ruil daarvoor werk as dit minder as die minimumloon is nie.
Mooi Lynni!!!!. Dink jy nou die mense sal kla as hulle huiswerkers KAN bekostig. Daar IS mense wat swaar trek en hulle huishulpe nie kan bekostig nie. So dan moet hulle maar gaan. Ek stem hiervoor. Dan sal jy sien hoe styg werkloosheid. Is dit wat jy wil hê.
ek sou dit verstaan as daardie minimum loon deur die wit nasionale party of die ryk groot geldmag beheerde DA uitgewerk is, MAAR dit is nie. Dis deur die ANC uitgewerk; die ANC wie se lede en leiers die rasgenote is van seker 99% van die werkers wat moet werk vir daardie minimum loon. Dis n skande dat swart mense hulle eie mense so sleg behandel.
Gemsbok jy en jou pro geldmagnate, dit is as gevolg van hierdie tipe denkwyse van julle waar ons sit vandag. Kry nou maar die arme agtergeblewe gemeenskappe jammer, maak soos adriaan vlok en ry kos en geld agter hulle aan. Moet asb ook nie n skuilnaam gebruik nie die opregte witman wil darem sien wie sy vyand is.
Dit is ongelukkig so dat mans nie genoeg verantwoordelikheid vir die huistake neem nie. Dit skep ‘n slegte voorbeeld vir hul kinders. Almal moet hul deel doen.
Gemsbok. Dit het niks met luiheid te doen nie. Ek is al voor 07h00 in die oggende by die werk. Ek kom eers tussen 18h00 en 19h00 saans by die huis. Met twee kinders op skool, waar ek dan moet bystaan met hulle leerwerk, en dan nog os maak ens. . Ek het n huishulp 2 keer per week. Maar as jy kyk na my ure – dan dink ek nie jy kan na my verwys as lui nie.
Die wet stel hoeveel geld afgetrek mag word. Jy mag byvoorbeeld nie meer as 10% van die salaris aftrek vir verblyf nie.
Ek verstaan glad nie die storie van sommiges verdien nie soveel of werk nie hard of goed genoeg nie.
Sonder om net te kruisig, lees Gemsbok se aanmerkings mooi. In SA word die bepalings van die wet op jou afgedwing, of jy nou in goedertrou of met deernis na iemand finansieel omsien buite die bepalings van die wet. Niemand het al die skenkings en hulp raakgesien toe n kind onlangs alleen by n tafel gesit het nie, ook nie omstandighede in ag geneem nie, die eienaar van die skooltjie is summier voor stok gekry oor rassisme en almal wat die skooltjie gebruik het is uiteindelik daardeur gestraf. So gaan jou groothartigheid ook voor stok gekry word as daar uitgevind word jy betaal minder as die minimum loon……as jy agterstewe wil uitsteek vir pak slae, dan moet jy nie kla as jy nie oorgesien word nie….
Ai ai ai – watse klomp twak is die nie. Ons hoor net betaal betaal betaal,maar die vraag is werk hulle ooit daarvoor. Ek weier om haar die minimum loon te betaal. Ek maak net van ‘n werker se dienste gebruik om te stryk. Ek sien hier gaan ons werkloos syfer weer die hoogte inskiet. Daar is instansies wat skoonmakers verhuur en daar is ook “Wishy Washy” mense wat klere kan stryk. So as my werker nie wil werk vir wat ek haar betaal nie, kan sy maar die pad vat. Myne werk in elk geval te min ure om te kwalifiseer vir die minimum vereistes.
In elk geval moor mens nie omdat jy voel jou salaris is te min nie. Liewe aarde – daar sal soveel moord gepleeg word, dat g’n polisiemag/speurdiens wêreldwyd dit sal kan beheer nie.
Gemsbok, dit is ongelukkig weer so dat maroela jou standpunt seker ondersteun, want ek sien hulle publiseer alles wat jy se. Die verlede het egter al bewys dat die media (en ook die meerderheid) nie altyd reg is nie. As jy dan nie ‘n huishulp het nie, dink jy jy dra by om armoede te verlig? Ek meen maak jy n groter bydrae as die ou wat 40 mense werk gee, behuising en kos gee, maar hulle effens minder as die minimum loon betaal? Terloop dis nie ek nie – my bediende sal ek teen haar wil moet laat loop wanneer ek dit nie meer kan bekostig nie. Ek sal haar se sy moet by jou kom aanklop vir finansiele hulp.
Nou wonder ek – ons bly op ‘n klein dorpie en van die besighede betaal selfs die werkers nie eers behoorlik R2000 per maand nie, geld die nuwe minimumloon dan vir hulle ook?